**ELŐTERJESZTÉS**

**A KÉPVISELŐ-TESTÜLET**

**2019. február 14-i rendkivüli ülésére**

**Az önkormányzati tulajdonú Intézmények épületeinek napi takarítási valamint nagytakarítási munkálatainak elvégzésére vonatkozó pályázat kiírásáról**

A napirendet tárgyaló ülés dátuma: 2019.02.14.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

*Önkormányzati költség vetési forrás*

**4. Tényállás bemutatása:**

Telki község képviselő – testülete 5/2019.(I.28.) Öh számú határozatával döntött arról, hogy a Telki Óvoda, Telki Polgármesteri Hivatal, Telki Orvosi Rendelő, Pajta épületeinek napi takarítási, valamint nagytakarítási munkálatainak elvégzésére pályázatot ír ki.

A pályázat keretében az önkormányzat alábbi ingatlanainak napi takarítási munkáira kérte ajánlatot:

*- Telki Óvoda, (560 m2 + 952 m2 )*

*- Telki Polgármesteri Hivatal ( 220 m2 + 120 m2 )*

*- Egészségház ( 363 m2 )*

*- Pajta épülete ( 210 m2 ) alkalmankénti*

- Közösségi ház: 264 m2 opcionálisan

Az összeállított pályázati kiírásban a még épülő félben lévő Közösségi ház és a Sportcsarnok épületének takarítási munkáival opcionálisan számolunk.

A megépítendő új Sportcsarnok előreláthatólag az idei év nyár elejére készül el, így kb 1200 m2 alapterületű ingatlannal bővül a meglévő intézményhálózat, míg az épülő Közösségi ház épülete a tervek szerint május végén elkészül, tehát az újonnan felújított épület is bővíti az intézményeinek területét.

A pályázati kiírás keretében a közbeszerzési eljárásról szóló 2015.évi tv 111.§. t) pontja alapján, ha az önkormányzat olyan vállalkozói körből válaszhat ki szolgáltatók, amelyik védett munkavállalókat foglalkoztat, lehetőség van egy magasabb összegű nettó 68 millió forintos összeghatárig terjedő egyszerű ajánlatkérési eljárás alapján lefolytatott pályáztatással a takarítási szolgáltatót kiválasztani.

Ezzel az eljárással lehetőség van az éves pályáztatás helyett egy hossza időre, akár határozatlan időre szóló pályázat kiírására.

A pályázaton tehát olyan cégeket hívott meg az önkormányzat, akik a Közbeszerzési Hatóság honlapján található a rehabilitáció területén hatósági bizonyítvánnyal rendelkező munkavállalók listáján szerepel.

A fentiek alapján meghírdetett pályázatra három pályázat érkezett.

* Dig - Build Kft. 5700 Gyula, Nagyvárad u. 64.
* Palota-15 Kft. 1151 Budapest, Bogáncs utca 10.
* Relabor Kft. 2500 Esztergom, Dobogókő utca 31/A.

Az ajánlatok értékelése:

|  |  |  |  |
| --- | --- | --- | --- |
| Telki önkormányzati tulajdonú Intézmények épületeinek napi takarítási, valamit nagytakarítási munkálatainak elvégzés **Rendszeres takarítás költsége** | | | |
| **Cégnév** | **Nettó ajánlati ár (Ft/hó)** | **+27% Áfa** | **Bruttó ajánlati ár (Ft/hó)** |
| Dig - Build Kft. | 1 026 600 Ft | 277 182 Ft | 1 303 782 Ft |
| Palota-15 Kft. | 1 100 100 Ft | 297 027 Ft | 1 397 127 Ft |
| Relabor Kft. | 1 120 356 Ft | 302 496 Ft | 1 422 852 Ft |
| Telki önkormányzati tulajdonú Intézmények épületeinek napi takarítási, valamit nagytakarítási munkálatainak elvégzése **Rendszeres takarítás költsége intézménybővítés esetén (Opció 1.)** | | | |
| **Cégnév** | **Nettó ajánlati ár (Ft/hó)** | **+27% Áfa** | **Bruttó ajánlati ár (Ft/hó)** |
| Dig - Build Kft. | 1 334 580 Ft | 360 337 Ft | 1 694 917 Ft |
| Palota-15 Kft. | 1 420 000 Ft | 383 400 Ft | 1 803 400 Ft |
| Relabor Kft. | 1 680 789 Ft | 453 813 Ft | 2 134 602 Ft |
| Telki önkormányzati tulajdonú Intézmények épületeinek **eseti takarítás költsége** | | | |
| **Cégnév** | **Nettó ajánlati ár (Ft/m2)** | **+27% Áfa** | **Bruttó ajánlati ár (Ft/m2)** |
| Dig - Build Kft. | 29 Ft | 7,8 Ft | 36,8 Ft |
| Palota-15 Kft. | 125 Ft | 33,8 Ft | 158,8 Ft |
| Relabor Kft. | 230 Ft | 62,1 Ft | 292,1 Ft |

Telki, 2019. február 12.

Deltai Károly

polgármester

**Határozati javaslat**

**Telki község Önkormányzat**

**képviselő-testület**

**/2019. (II. .) Öh számú**

**Határozata**

**Határozata**

**Az önkormányzati tulajdonú Intézmények épületeinek napi takarítási valamint nagytakarítási munkálatainak elvégzésére vonatkozó pályázat kiírásáról**

Telki község Képviselő-testülete úgy határoz, hogy az önkormányzati tulajdonú Intézmények épületeinek napi takarítási, valamint nagytakarítási munkálatainak elvégzésére határozatlan időre szóló pályázatot ír ki, a pályázati kiírás a határozat melléklete.

A képviselő-testület felhatalmazza a polgármestert a pályázat kiírásával kapcsolatos feladatok megtételére.

**Felelős:** Polgármester

**Határidő:** azonnal